google/wiki40b huggingface dataset:
Κλάους Άλοφς

Σύλλογοι

Ο Άλοφς ξεκίνησε την καριέρα του από την ΤοΣ Γκέρεσχαϊ Αναδείχτηκε στη συνέχεια, όταν αγωνιζόταν στην Ντύσελντορφ. Άφησε την ομάδα το 1981 για λογαριασμό της ΦΚ Κολωνία. 
Εντάχθηκε στην Ολιμπίκ Μαρσέιγ το 1987, με σχετική πρωτοβουλία του Μπερνάρ Ταπί ώστε να συνθέσει ένα εξαιρετικό επιθετικό δίδυμο με τον Ζαν-Πιέρ Παπέν. Μεταγράφηκε στην Ζιροντέν Μπορντό το 1989, στα πλαίσια ανταλλαγής με τους Αλαίν Ρος και Ζαν Τιγκανά, πραγματοποιώντας μια εξαιρετική σεζόν με την ομάδα της Μπορντό. Η εξαιρετική του συνεργασία με τον Πιέτ ντεν Μπόερ ήταν το κλειδί της επιτυχημένης πορείας της Μπορντό την σεζόν εκείνη. Όμως, η πορεία του με τον σύλλογο διακόπηκε πρόωρα, λόγω των οικονομικών προβλημάτων της Μπορντό.
Επέστρεψε, τότε, στην γενέτειρά του και ολοκλήρωσε την καριέρα του στην Βέρντερ Βρέμης το 1993.
Συνολικά, ο Κλάους Άλοφς αγωνίστηκε σε 424 αναμετρήσεις της Μπουντεσλίγκα, όπου πέτυχε συνολικά 177 τέρματα, κάτι που τον φέρνει στην 7η θέση της κατάταξης με τους κορυφαίους σκόρερ όλων των εποχών στην ιστορία του πρωταθλήματος. Τα 71 γκολ του με την Φορτούνα Ντίσελντορφ αποτελούν και ρεκόρ στην ιστορία του συλλόγου.

Εθνική

Ο Κλάους Άλοφς συμμετείχε σε 56 αναμετρήσεις με την Εθνική Γερμανίας μεταξύ 1978 και 1988. 
Πραγματοποίησε το ντεμπούτο του με την φανέλα της Mannschaft στις 11 Οκτωβρίου του 1978 στην Πράγα, απέναντι στην Τσεχοσλοβακία. 
Συμμετείχε στην συνέχεια στο Euro 1980, κι έπειτα στο Παγκόσμιο Κύπελλο του 1986.
Μνημείο της Ανθρωπότητας

Το Μνημείο της Ανθρωπότητας (τουρκ. İnsanlık Abidesi) ήταν καλλιτεχνικό έργο του γλύπτη Μεχμέτ Ακσόυ. Βρισκόταν στημένο στην πόλη Καρς, της ανατολικής Τουρκίας. Ήταν αφιερωμένο στην Γενοκτονία των Αρμενίων και τον θάνατο των Μωαμεθανών, ως σύμβολο ελευθερίας και φιλίας. Είχε ύψος 30 μέτρα και αποτελείτο από δύο κομμάτια που αλληλοσυμπληρώνονταν, σχηματίζοντας έναν διχασμένο άνθρωπο.
Το μνημείο άρχισε να κατεδαφίζεται τον Απρίλιο του 2011, αφού προηγήθηκαν σχετικές δηλώσεις του Πρωθυπουργού Ρετζέπ Ταγίπ Ερντογάν, στις οποίες αποκαλούσε το μνημείο «τερατόμορφο» και «απαίσιο» κατασκεύασμα. Ο δημιουργός του μνημείου σύγκρινε την κατεδάφιση του έργου του με την ανατίναξη των αγαλμάτων του Βούδα από τους Ταλιμπάν. Η κατεδάφισή του μνημείου ολοκληρώθηκε στις 14 Ιουνίου 2011.
Ιόνιος Σχολή

Η πορεία

Ιδρύθηκε το 1908 από τον Κωνσταντίνο Καβαλιεράτο. Από τότε έως σήμερα δεν έχει διακόψει τη λειτουργία της. Σήμερα διαθέτει ένα Δημοτικό,ένα Γυμνάσιο και ένα Νηπιαγωγείο στο Μαρούσι και ένα Δημοτικό, ένα Γυμνάσιο και ένα Λύκειο στη Φιλοθέη. Στο Λύκειο ακολουθείται το πρόγραμμα IB. Τα παιδιά από το Δημοτικό έως το Λύκειο έχουν πολλές διακρίσεις στα μαθήματα και στα αθλήματα επίσης.
Υτύκ-Κιουγιόλ

Ετυμολογία

Έχει ονομαστεί προς τιμήν μιας κοντινής λίμνης, που κυριολεκτικά σημαίνει "Ιερή Λίμνη" στην Γιακουτική γλώσσα. 

Ιστορία

Το Υτύκ-Κιουγιόλ έγινε το διοικητικό κέντρο της νεοσυσταθείσας Επαρχίας Αλεξεγιέφσκι το 1930. Η περιοχή απέκτησε το σημερινό της όνομα (προς τιμήν του Ποταμού Τάττα) το 1990. 
Το Υτύκ-Κιουγιόλ επηρεάζεται συχνά από πλημμύρες, με πιο πρόσφατη αυτή στις 20 Μαΐου 2007, όταν 873 σπίτια βυθίστηκαν και περισσότερα από 3,000 άτομα αναγκάστηκαν να τα εκκενώσουν. 

Οικονομία

Ως ένα γεωργικό κέντρο, το Υτύκ-Κιουγιόλ έχει ανεπτυγμένη βιομηχανία αλόγων και βοοειδών, καθώς και καλλιέργειες πατατών και άλλων λαχανικών. Επίσης, υπάρχει μερική παραγωγή ξυλείας.
Το Υτύκ-Κιουγιόλ βρίσκεται κατά μήκος του Αυτοκινητοδρόμου R504, επιτρέποντας την οδική πρόσβαση με το Γιακούτσκ.

Εκπαίδευση

Υπάρχουν δύο σχολεία μέσης εκπαίδευσης, ένα γυμνάσιο, ένα μουσικό σχολείο, ένα αθλητικό σχολείο, καθώς και το λογοτεχνικό-καλλιτεχνικό μουσείο-πάρκο "Τάττα".
Χην (Θεσσαλία)

Η Χην (αρχαία ελληνικά: Χήν), επίσης γνωστή ως Χήναι (Χῆναι), ήταν κωμόπολη και πόλη-κράτος της Οιταίας στην αρχαία Θεσσαλία. Η ύπαρξη της τεκμηριώνεται από έργο του Παυσανία.
Η θέση της πόλης βρίσκεται στο όρος Οίτη.
Τηλεόραση της Χαϊνάν

HNTV-3

Αυτό το ενσύρματο κανάλι μεταδίδει γενικές ειδήσεις και επιχειρηματικές πληροφορίες, όπως οικονομία, ακίνητα και αγορές.
Γιομίφ Κεζέλτσα

Καριέρα

Η διθνής καριέρα του ξεκίνησε με το χρυσό μετάλλιο στα 3000 μέτρα αγοριών στο Παγκόσμιο Πρωτάθλημα Στίβου Νέων 2013 στο Ντονέτσκ.
Την επόμενη χρονιά, κατέκτησε τον Ολυμπιακό τίτλο στους νέους στα 3000 μέτρα αγοριών στο Ναντσίνγκ, με χρόνο 7:53.51.
Στην πρώτη του διεθνή συμμετοχή μεγάλης κατηγορίας, κατέκτησε την 4η θέση στα 5000 μέτρα ανδρών στο Παγκόσμιο Πρωτάθλημα Στίβου 2015 στο Πεκίνο.
Κατέκτησε το χρυσό μετάλλιο στο Παγκόσμιο Πρωτάθλημα Κλειστού Στίβου 2016 στα 3000 μέτρα ανδρών. Το ίδιο μετάλλιο κατέκτησε δύο χρόνια μετά, στο Μπέρμιγχαμ.
Την 4η θέση κατέκτησε στα 5000 μέτρα στο Παγκόσμιο Πρωτάθλημα Στίβου 2017 στο Λονδίνο, με χρόνο 13:33.51 δευτερόλεπτα.
Κόρα (προσκύνημα)

Η Κόρα είναι ένας είδος προσκυνήματος στην Θιβετιανή Βουδιστική παράδοση. Η Κόρα πραγματώνεται περπατώντας γύρω από το τέμπλο, στούπα ή άλλο ιερό χώρο χώρο δεξιόστροφα (όπως γυρίζουν οι δείκτες του ρολογιού), αρκετές φορές. 
Κατά την διάρκεια της Κόρας οι προσκυνητές περιστρέφουν του προσκυνηματικούς κυλίνδρους οι οποίοι περιέχουν μέσα ιερά κείμενα του βουδισμού, ψέλνουν Μάντρας, μετράνε τα μάλας (βουδιστικά Κομποσχοίνια) επαναλαμβάνοντας την διαδικασία για μετάνοια. Μέσω αυτής της διαδικασίας η Κόρα λειτουργεί ως διαδικασία για να ηρεμήσει η ψυχή και για διαλογισμό.  
Στην Θιβετιανή θρησκευτική παράδοση υπάρχουν χώροι πολύ σημαντικοί για την κόρα. Για παράδειγμα το βουνό Καϊλάς όπως και η Ναμ-τσό λίμνη θεωρούνται ιερά μέρη στο Θιβέτ και επισκέπτες έρχονται για το προσκύνημα αυτό. Συγκεκριμένα στο βουνό Καϊλάς η κόρα γίνεται περπατώντας γύρω από το βουνό ακολουθώντας ένα μονοπάτι απόστασης 52 χιλιομέτρων (χρειάζονται 3 ημέρες και το μονοπάτι περνάει και από υψόμετρο 5630 μέτρων). Η Κόρα αυτή είχε μεγάλη θρησκευτική και είναι σημαντικότερη στην Ασία. Η Κόρα αυτή γινότανε και πριν την εποχή εξάπλωσης της Βουδιστικής θρησκείας.  
Στο Κατμαντού η Κόρα γίνεται γύρω από τη Στούπα Μποντνάθ και την Στούπα Σβαγιαμπουνάθ (θεωρούνται δύο σημαντικές από θρησκευτική άποψη Στούπες στην κοιλάδα του Κατμαντού).
Crotram

Η Crotram είναι κροατική κοινοπραξία η οποία παράγει τραμ (TMK 2100 και ΤΜΚ 2200). Αποτελείται από τις εταιρείες Končar Elektroindustrija d.d. και TŽV Gredelj d.o.o. με έδρα το Ζάγκρεμπ. Αν και θεωρητικά οι δύο εταιρείες έχουν ισοδύναμη θέση στην κοινοπραξία, η Gredelj παράγει μόνο το 13% της αξίας των τραμ. Η Končar παράγει το κύριο μέρος των τραμ. Επίσης, η ίδια εταιρεία παράγει ηλεκτρικά και ηλεκτρονικά συστήματα για τα τραμ ενώ αναλαμβάνει και τη τελική συναρμολόγηση. Αρχικά, το εργοστάσιο Τζούρο Τζάκοβιτς ήταν επίσης μέρος της κοινοπραξίας, αλλά αργότερα αποχώρησε. Η ανάπτυξη και παραγωγή του υδραυλικού συστήματος μεταφέρθηκε στις γερμανικές εταιρείες SAMES Hydro-Systemtechnik GmbH & Co. KG και Henschel Antriebstechnik GmbH.

TMK 2100

Το TMK 2100 είναι τραμ των κροατικών εταιρειών Končar και TŽV Gredelj. Το τραμ παρήχθη για εννέα χρόνια, μεταξύ του 1994 και του 2003, χρησιμοποιώντας μέρη από το ΤΜΚ 201. Το πρωτότυπο ολοκληρώθηκε το 1994 και η επίσημη παραγωγή άρχισε το 1997. Παραγγέλθηκαν 16 αντίτυπα αυτού του μοντέλου, τα οποία εντάχθηκαν στο σύστημα μεταφορών του Ζάγκρεμπ.

TMK 2200

Το ΤΜΚ 2200 (επίσης γνωστή ως NT 2200) είναι τραμ που χρησιμοποιείται στο Ζάγκρεμπ, τη πρωτεύουσα της Κροατίας. Το Ηλεκτρικό Τραμ του Ζάγκρεμπ, η δημόσια εταιρεία μεταφορών της πόλης, παρήγγειλε 80 οχήματα το 2003. Νωρίτερα η Crotram κέρδισε το διαγωνισμό αφού προσέφερε τη χαμηλότερη τιμή, με τους ανταγωνιστές να είναι οι Siemens AG (Combino) και AnsaldoBreda S.P.A. (Sirio).

TMK 2200 K

Το TMK 2200-K είναι μικρότερη έκδοση του ΤΜΚ 2200. Έχουν παραγγελθεί δύο αντίτυπα αυτού του μοντέλου, με το Ηλεκτρικό Τραμ του Ζάγκρεμπ (ΗΤΖ) να σχεδιάζει να παραγγείλει 60 περισσότερα. Στην ΗΤΖ, το TMK 2200-K αναφέρεται ως TMK 2300.
Μπούνα (Μόσταρ)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Το χωριό βρίσκεται επί των όχθων του ποταμού Μπούνα, παραποτάμου της Νέρετβα.

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Κάτι να καίει (ταινία, 1964)

Πλοκή

Κατά τη διάρκεια μιας Διεθνούς Έκθεσης στη Θεσσαλονίκη, μια ώριμη γυναίκα, η Σόφη, οδεύει προς εκεί συνοδευόμενη από την αδελφή της, για να πείσει έναν παιδικό της φίλο, τον Ντίνο, να τελέσουν ένα λευκό γάμο, έτσι ώστε να κληρονομήσει μια τεράστια περιουσία. Ο Ντίνος όμως δε δέχεται, γιατί αν και είναι γυναικάς, προσποιείται στην κοινωνία και στον περίγυρό του, τον σεμνότυφο.  
Όλοι εκεί, θα γνωρίσουν μια παρέα μουσικών και ένας από αυτούς θα ερωτευθεί κεραυνοβόλα την κόρη, του «αυστηρών αρχών», διευθυντή της εταιρείας όπου ο Ντίνος εργάζεται, η οποία συνοδεύεται, τέλος, από τον Ντίνο. Κάποια στιγμή κατεβαίνουν όλοι στην Αθήνα.  Εκεί όμως, τα πράγματα περιπλέκουν περισσότερο, ώσπου τελικά, ο καθένας βρίσκει και το ταίρι του.  
Η Σόφη, εν πάση περιπτώσει,  παίρνει την πολυπόθητη κληρονομιά, καταλήγοντας να ανεβάσουν όλοι μαζί, σε ένα μεγάλο θέατρο, μια μουσική παράσταση.
Παλαιό Κάιρο

Το Παλαιό Κάιρο (Αιγυπτιακά Αραβικά: Masr el Qadīma) είναι τμήμα του Καΐρου της Αιγύπτου, το οποίο προϋπήρχε της Φατιμιδικής πόλης της Αλ-Καχίρα, η οποία ιδρύθηκε το 969 μ.Χ.

Περιγραφή

Το Παλαιό Κάιρο περιλαμβάνει κατάλοιπα των πόλεων οι οποίες ήσαν πρωτεύουσες προ της Αλ-Καχίρα, όπως το Φουστάτ, η Αλ-Ακσάρ και η Αλ-Κατάι. Αυτές είναι η τοποθεσία του Τζαμιού του Αμρ και του Τζαμιού του ιμπν Τουλούν, αν και λίγα είναι τα υπόλοιπα κατάλοιπά τους σήμερα. Η περιοχή αυτή περιλαμβάνει, επίσης, το Κοπτικό Κάιρο και τις πολυάριθμες παλαιές του εκκλησίες και ερείπια των ρωμαϊκών οχυρώσεων. Σήμερα, οι τουρίστες επισκέπτονται τοποθεσίες όπως το Κοπτικό Μουσείο, το Φρούριο της Βαβυλώνας, την Κρεμαστή Εκκλησία, καθώς και άλλες Κοπτικές εκκλησίες, την Συναγωγή Μπεν Εζρά και το Τζαμί του Αμρ ιμπν αλ-Ας. Το Φρούριο της Βαβυλώνας είναι ρωμαϊκό φρούριο, περιμετρικά του οποίου οι περισσότερες εκ των παλαιότερων εκκλησιών των Αιγυπτίων Χριστιανών ανεγέρθηκαν.
Ο Κόμης Γαβριήλ Χαμπίμπ Σακακίνι Πασάς (1841–1923), ο οποίος ήταν ιδιαίτερα γνωστός στην εποχή του, ανήγειρε ένα παλάτι και μια εκκλησία στην περιοχή Ελ-Σακακίνι το 1897, ενώ, ταυτόχρονα, έχτισε και το Ρωμαιοκαθολικό Κοιμητήριο Καΐρου στο Παλαιό Κάιρο.

Μεσαιωνική ιστορία

Κατά το δεύτερο μισό του 15ου αιώνα, δύο σημαντικές μεταβολές έλαβαν χώρα στο Κάιρο: η δημιουργία του λιμένα του Μπουλάκ, καθώς και μιας συνοικίας με την ονομασία Αλ-Αζμπακίγια στο βορειοδυτικό τμήμα της πόλης. Τα όρια της πόλης είχαν παραμείνει χωρίς αλλαγές για τα προηγούμενα 300 χρόνια, σύμφωνα με χάρτη σχεδιασμένο από την Γαλλική αποστολή του 1798. Μετά την κατάληψη της Κύπρου το 1428 από τον Μπαϊμπάρ, το Μπουλάκ κατέστη το σημαντικότερο λιμάνι του Καΐρου. Στα τέλη του 15ου αιώνα, το Μπουλάκ πέτυχε να καταστεί ως το σημαντικότερο εμπορικό λιμάνι του Παλαιού Καΐρου.
Ιερός Ναός Αγίων Πάντων Θεσσαλονίκης

Ιστορία

Ο αρχικός προϋπάρχων ναός χτίστηκε για να καλύψει τις ανάγκες των προσφύγων που το 1924 εγκαταστάθηκαν στην περιοχή και λειτουργούσε ως παρεκκλήσιο του Αγίου Μηνά. Ήταν ο πρώτος ναός της περιοχής που κτίσθηκε μετά την εγκατάσταση των προσφύγων, ήταν όμως μικρός για το πλήθος των κατοίκων της περιοχής και το 1925 η ενορία μετακόμισε σε ειδικά διαμορφωμένο χώρο. Η αύξηση του πληθυσμού οδήγησε στην απόφαση ανέγερσης νέου ναού εντός λίγων ετών. Στην ανέγερση πρωτοστάτησε μαζί με άλλα πρόσωπα ο Θεσσαλονικέας εκπαιδευτικός και μακεδονομάχος Δημήτριος Μαργαρόπουλος και προς τιμήν του, ο Δήμος Θεσσαλονίκης ονοματοδότησε οδό στη συνοικία της Ξηροκρήνης με το όνομά του, πλησίον του Ναού των Αγίων Πάντων. Το 1932 τέθηκαν τα θεμέλια του σημερινού ναού επί Μητροπολίτου Θεσσαλονίκης Γενναδίου. Εγκαινιάσθηκε στις 22 Οκτωβρίου 1967 από τον μητροπολίτη Θεσσαλονίκης Παντελεήμονα Α'.
Ο αρχιτεκτονικός ρυθμός είναι βασιλική με τρία κλίτη και κωδωνοστάσιο στην πρόσοψη. Εντός του ιερού βρίσκεται εσωτερικό παρεκκλήσι αφιερωμένο στον Άγιο Τρύφωνα. Αργότερα προστέθηκε πρόναος και η εξωτερική επένδυση με ασβεστόλιθο και βυζαντινόυ τύπου πλίνθους.
Η περιοχή αποτέλεσε σημαντικό λατρευτικό κέντρο κατά την πρωτοχριστιανική και Βυζαντινή περίοδο καθώς ανεγέρθηκαν σημαίνοντες ναοί. Στη συμβολή των οδών Λαγκαδά και Αγίου Δημητρίου, βρέθηκε χριστιανικός ναός του πρώτου μισού του 5ου αιώνα μ.Χ. που πιθανώς να είναι κοιμητηριακού χαρακτήρα και να συνδέεται με το μαρτύριο και τη μνήμη του αγίου Νέστορα ή των τριών αδελφών μαρτύρων Αγάπης, Ειρήνης και Χιονίας. Ανασκαφές έφεραν επίσης στο φως άλλους δυο χριστιανικούς κοιμητηριακούς ναούς (από τους συνολικά πέντε ολόκληρης της Θεσσαλονίκης). Ναός του 6ου αιώνα (Παλαιοχριστιανική βασιλική) εντοπίστηκε στην οδό Μαργαροπούλου 20 – πίσω από τον Ν.Σιδηροδρομικό Σταθμό. Ένας ακόμη παλαιοχριστιανικός ναός ανακαλύφθηκε στις παρυφές του δυτικού αρχαίου νεκροταφείου λίγο έξω από την πλατεία Δημοκρατίας κτισμένος μάλιστα πάνω σε ένα συγκρότημα αποθηκών της ύστερης αρχαιότητας, καταδεικνύοντας και τον εμπορικό χαρακτήρα του τόπου. Ο ναός αυτός καταστράφηκε τον 7ο μ. Χ. αιώνα ενδεχομένως από σλαβικές επιδρομές.

Κειμήλια

Στον ναό υπάρχουν κειμήλια όπως πολύτιμες εικόνες ("Η Αγία Γη" από το 1783 , "Η Ανάσταση του Χριστού", "Η Κυριακή της Ορθοδοξίας"), Απόστολος, που κυκλοφόρησε στη Βενετία το 1879 και παλιά ασημένια ευαγγέλια. Φυλάσσονται επίσης ιερά λείψανα του Αγίου Ευθυμίου, του Αγίου Ραφαήλ, καθώς και λείψανα από τους αγίους πατέρες των εν Σινά και Ραϊθώ. To 2016 αγιογραφήθηκε από τον Λουκά Ξενοφωντινό και ενθρονίστηκε εντός του ναού η εικόνα της Παναγίας της Ξηροκρήνης, της επονομαζόμενης Κυρίας της Ξηροκρήνης.
Καστέλλο ντι Οτράντο

Informazioni

Σημαντικό προγεφύρωμα προς την Ανατολή, η πόλη του Οτράντο ήταν εξοπλισμένη από την αρχαιότητα με συστήματα άμυνας και  οχυρά, βελτιωμένο από τους κατακτητές που πέρασαν από εκεί ανα τους αιώνες. Η πολιορκία της πόλης το 1067 προκάλεσε σοβαρές ζημιές στο οχυρό που αποκαταστάθηκαν κάποια χρόνια αργότερα με πρωτοβουλία του Ρομπέρτο ιλ Γκουισκάρντο. Από την ανοικοδόμηση που προώθησε ο Φεντερίκο ΙΙ ντι Σβέβια παραμένουν ακόμα ίχνη του πύργου του διάμεσου κυλινδρικού σώματος ενσωματωμένου σε ένα μυτερό προπύργιο εκτοξεύσεων και στα βορειοανατολικά παραπετάσματα. Μια ανάλυση των υπόγειων αφήνει την αίσθηση οτι το Καστέλο ήταν τοποθετημένο σε ένα επίπεδο με τετραγωνισμένο κεντρικό πυρήνα, με τοποθετημένους κυλινδρικούς πύργους στις γωνίες του. Μετά την μάχη του Οτράντο το 1480, χρονιά κατά την οποία όλη η Νότια Ιταλία ήταν αντικείμενο επίθεσης από τους τούρκους, το Καστέλο έπρεπε να ξαναχτιστεί, κάτι το οποίο πραγματοποίησε ο Αλφόνσο ντ΄Αραγκόνα δούκας της Καλαβρίας. Στο τέλος του αιώνα, όταν η πόλη πέρασε στους βενετούς, η δομή ενισχύθηκε περαιτέρω με την προσθήκη πυροβολικού.Της αραγωνικής περιόδου σώζονται μόνο ένας πύργος και μέρος των τειχών. Η τωρινή όψη του οχυρού οφείλεται στους Βιτσερέ ισπανούς, που το μετέτρεψαν σε ένα πραγματικό αρχιτεκτονικό έργο τέχνης: ένα ξεχωριστό έργο άμυνας πραγματοποιήθηκε το 1535 απο τον δον Πέδρο ντι Τολέδο, του οποίου το στέμμα παρέμεινε στην πύλη εισόδου και στο εξωτερικό παραπέτασμα. Οι δυο πολυγωνικοί προμαχώνες που προστέθηκαν το 1578 στην πλευρά που βλέπει προς τη θάλασσα ενσωματώνουν το αραγκονικό προπύργιο. Στο μισό του επόμενου αιώνα o G. F. Saponaro απο το Λετσε ειχε το χρέος να ενισχύσει περαιτέρω το Καστέλο. Αυτό απεικονίζεται σήμερα σε ένα πεντάγωνο περιτριγυρισμένο απο τέσσερις πύργους, τρεις κυκλικούς πύργους απο κάρπαρο (carparo) κι έναν που κοιτούσε στη θάλασσα, η πέμπτη πλευρά είναι ανοικτή όπου και ανοίγει η κρεμαστή γέφυρα.
Το οχυρό του Οτράντο ενέπνευσε το πρώτο γοτθικό ρομάντσο της ιστορίας, Το Καστέλο του Οτράντο ( Il castello di Otranto), του Οράτιου Ουαλπόλε (Horace Walpole) 1764
Ιρλανδική Προεδρία του Συμβουλίου της Ευρωπαϊκής Ένωσης 2013

Διασφάλιση της σταθερότητας στην Ευρώπη

Η οικονομική και χρηματοπιστωτική κρίση ανέδειξε τις αδυναμίες της νομισματικής και οικονομικής αρχιτεκτονικής της Ευρώπης. θα αναλάβει τη φροντίδα του άμεσα ζητήματα και βραχυπρόθεσμα, αλλά ως πρόεδρος, θα δώσουμε την ίδια σημασία για την ανάπτυξη των πιο βιώσιμες βάσεις για τη σταθερότητα. Το ίδρυμα αυτό ήταν που σε διαδοχικά Ευρωπαϊκά Συμβούλια, ιδίως με βάση την τραπεζική ένωση, το ευρωπαϊκό εξάμηνο και την επόμενη φάση των μεταρρυθμίσεων στην Οικονομική και Νομισματική Ένωση, όπως ορίζεται από το Ευρωπαϊκό Συμβούλιο τον Δεκέμβριο του 2012.
Για να διασφαλιστεί μια διαρκής εμπιστοσύνη στην συνέχιση της ανάκαμψης στην Ευρώπη, την απασχόληση και την ανάπτυξη, έχουμε δημιουργήσει σταθερότητα πρέπει να βασίζεται σε έναν βιώσιμο τρόπο.

Η επένδυση σε βιώσιμες θέσεις εργασίας και ανάπτυξη

Η Ένωση πρέπει να κάνει ό, τι μπορεί για να συμβάλει στη δημιουργία θέσεων εργασίας και τη διασφάλιση της αειφόρου ανάπτυξης. η ιρλανδική Προεδρία θα επιδιώξει να καταλήξει σε συμφωνία σχετικά με τις προτάσεις που θα κάνουν πραγματικά τη διαφορά για τους πολίτες και τη δημιουργία θέσεων εργασίας. σύμφωνα με την Ιρλανδία, το επόμενο βήμα στο δρόμο προς την οικονομική ανάκαμψη πρέπει να πηγαίνουν χέρι-χέρι με τη δημιουργία μιας ενιαίας αγοράς για το μέλλον, συμπεριλαμβανομένης μιας ψηφιακής ενιαίας αγοράς, και πρέπει να θέσει στο προσκήνιο το νέα γενιά για την αντιμετώπιση της ανεργίας των νέων.

Η Ευρώπη και ο κόσμος

Η Ευρώπη πρέπει να κοιτάξει πέρα από τα σύνορά της και να ξεκινήσει διάλογο με τους διεθνείς εταίρους.
Η Ιρλανδία, ως Πρόεδρος, θα υποστηρίξει ενεργά την Ύπατη Εκπρόσωπο της Ένωσης για Θέματα Εξωτερικής Πολιτικής και Πολιτικής Ασφαλείας και της Ευρωπαϊκής Υπηρεσίας Εξωτερικής Δράσης. ο στόχος είναι να ενισχυθεί η αποτελεσματικότητα και η συνοχή της εξωτερικής πολιτικής της ΕΕ και για να ανταποκριθούμε στις μεγάλες προκλήσεις της ασφάλειας και της διεθνούς πολιτικής. Αυτό είναι το πώς θα διεξάγει η Προεδρία μας να ενισχύσει τη συμβολή μας στην αναζήτηση της ειρήνης, της δημοκρατίας και της ευημερίας.
Η Ιρλανδία αναμένει να εκπροσωπεί την ΕΕ, όταν αυτό είναι απαραίτητο για την αντιμετώπιση των παγκόσμιων προκλήσεων, όπως η πείνα, η φτώχεια και η κλιματική αλλαγή.

Η Ευρώπη και ο κόσμος

Στο πλαίσιο των προτεραιοτήτων της ήταν απασχόληση και την ανάπτυξη, η ιρλανδική Προεδρία επικεντρώθηκαν στον τεράστιο δυναμικό των ξένων εμπορικών συμφωνιών για την Ευρώπη. Πολλά σημαντικά βήματα έγιναν με τη συμφωνία για την εντολή να αρχίσει διαπραγματεύσεις για μια εταιρική σχέση του διατλαντικού εμπορίου και των επενδύσεων μεταξύ της ΕΕ και των Ηνωμένων Πολιτειών, μια εντολή να αρχίσει διαπραγματεύσεις για τη σύναψη συμφωνίας για το Εμπόριο Υπηρεσιών (ACS) και την έναρξη των σχέσεων ΕΕ-Ιαπωνίας εμπορικές διαπραγματεύσεις.

Η Ευρώπη, για τους πολίτες της

Ο πολίτης στο επίκεντρο της δράσης της Προεδρίας σε όλους τους τομείς πολιτικής, τα κύρια μέτρα πολιτικής για τα άτομα με μια πιο άμεση επίδραση στην καθημερινή ζωή, η ασφάλεια των εργαζομένων, για την προστασία των καταναλωτών, της δημόσιας υγείας για τα ανθρώπινα δικαιώματα.
2699 Καλίνιν

Φυσικά χαρακτηριστικά

Τα κυρίως φυσικά χαρακτηριστικά του Καλίνιν είναι άγνωστα. Ο Καλίνιν περιστρέφεται γύρω από τον εαυτό του μία φορά κάθε 2 ως 4 ώρες, μία γρήγορη περιστροφή, ακόμα και για αστεροειδή.
Χειμέριον

Το Χειμέριον ήταν αρχαιοελληνικός προ Ελληνιστικός οχυρωμένος οικισμός και λιμένας της Ηπείρου. Η ακρόπολή του ήταν οχυρωμένη από την εποχή της αρχαϊκής περιόδου. Ευρισκόταν στην τοποθεσία της σημερινής Στιγκιάς, σε απόσταση 5 χμ. από την Έφυρα. Αναφέρεται από τον Θουκυδίδη (1, Κερκυραϊκά, 30 και 46) και τον Παυσανία.
Ευτρόπιος (ύπατος)

Σταδιοδρομία

Ξεκίνησε την καριέρα του ως ευνούχος των ανακτόρων την εποχή του Θεοδοσίου Α΄.
Μετά το θάνατο του Θεοδοσίου κατάφερε να εξουδετερώσει την επιρροή του Ρουφίνου κανονίζοντας το γάμο του νεαρού και άβουλου αυτοκράτορα Αρκαδίου με την Αιλία Ευδοξία. Μετά τη δολοφονία του Ρουφίνου ενισχύθηκε η επιρροή του στην αυτοκρατορική αυλή και κατέστη ο στενότερος σύμβουλος του αυτοκράτορα. Μάλιστα το 398 έγινε ο πρώτος ευνούχος που ανήλθε στο αξίωμα του Υπάτου. Παράλληλα όμως έγινε ιδιαίτερα αντιπαθής στο λαό λόγω της σκληρότητας και της φιλαργυρίας του. Γρήγορα ήλθε σε σύγκρουση με την αυτοκράτειρα Ευδοξία και τον αρχηγό των μισθοφορικών στρατευμάτων Γαϊνά. Η σύγκρουσή του με αυτές τις δύο ισχυρές μορφές τον οδήγησε σε πτώση. Καθαιρέθηκε το 399 και παρά τις προσπάθειες του αγίου Ιωάννη του Χρυσοστόμου εκτελέστηκε πολύ γρήγορα.
Ουμπούμε

Η Ουμπούμε (ιαπωνικά: 産女) είναι μια γυναίκα - γιοουκάι η οποία εμφανίζεται στην ιαπωνική λαογραφία με τη μορφή μιας γυμνόστηθης ενήλικης εγκύου γυναίκας, όπου τα ρούχα κάτω από τη μέση της αλείφονται με αίμα.  Υποτίθεται ότι περιπλανιέται με τον θρήνο "γεννημένος, γεννημένος!". Τέλος ζητά από τους περαστικούς να τη βοηθήσουν για να πάρει στην αγκαλιά το παιδί της, αλλά μόλις το πάρε, εξαφανίζεται. Οι θρύλοι για την Ουμπούμε χρονολογούνται τουλάχιστον από τον 12ο αιώνα. 
Σύμφωνα με το μύθο, το βάρος του παιδιού που κυοφορεί αυξάνεται σταδιακά μέχρι να μετατραπεί σε μεγάλο πέτρωμα ή πέτρινο άγαλμα. Σε αντίθεση με πολλά άλλα πλάσματα της ιαπωνικής λαογραφίας, οι ιστορίες της Ουμπούμε έγιναν σύγχρονοι αστικοί μύθοι και κάποιοι ισχυρίστηκαν ότι την είδαν στ'αλήθεια.
Mazda RX-8

Κινητήρας

Το μοντέλο παραγόταν με έναν δι-ρότορο περιστροφικό κινητήρα Βάνκελ, τον RENESIS, κυβισμού 1.308 κυβικών εκατοστών. Ο συμπαγής και ελαφρύς Wankel περιστροφικός κινητήρας βρίσκεται λίγο πίσω από τον εμπρός άξονα και προσφερόταν σε εκδοχές ισχύος από 189 hp έως 232 hp.
Αν και η παραγωγή του μοντέλου έληξε οριστικά στις 22 Ιουνίου 2012, ειδικότερα η εξαγωγή του στην Ευρώπη είχε διακοπεί ήδη στις 31 Δεκεμβρίου 2010, διότι ο κινητήρας του δεν πληρούσε τις νέες προδιαγραφές καυσαερίων Euro 5 που τέθηκαν υποχρεωτικά σε εφαρμογή από τις 1 Ιανουαρίου 2011.
Λαλομάνου

Γεωγραφία

Η Λαλομάνου βρίσκεται ανατολικά των Σαμόα, του Ουπόλου και της Άτουα. Βρίσκεται στην οδό Μέιν Σάουθ Κόουστ Ρόουντ. Βρίσκεται ανάμεσα στην Ουλουτόγκια και την Βαΐλοα.
Χριστόδουλος Χριστοδούλου

Βιογραφικά στοιχεία

Ο Χριστόδουλος Χριστοδούλου γεννήθηκε στο Αυγόρου στις 13 Απριλίου 1939. Σπούδασε στην Παιδαγωγική Ακαδημία Κύπρου (1960-1962). Στη συνέχεια απέκτησε πτυχίο πολιτικών επιστημών από το Πάντειο Πανεπιστήμιο και ακολούθως πτυχίο νομικής από το Αριστοτέλειο Πανεπιστήμιο Θεσσαλονίκης. Έπειτα, απέκτησε διδακτορικό νομικής από το Πανεπιστήμιο του Κάρντιφ.
Αρχικά εργάστηκε ως δάσκαλος για μικρό χρονικό διάστημα. Στη συνέχεια εργάστηκε στον Κλάδο Εκδόσεων του Γραφείου Τύπου και Πληροφοριών, στη θέση του Λειτουργού Εκδόσεων της Βουλής των Αντιπροσώπων και στη θέση του Διευθυντή Κυβερνητικού Τυπογραφείου.
Την 1η Μαρτίου 1985 ανέλαβε Γενικός Διευθυντής στο Υπουργείο Εργασίας και Κοινωνικών Ασφαλίσεων. Παράλληλα, διετέλεσε, πρόεδρος του διοικητικού συμβουλίου της Αρχής Βιομηχανικής Κατάρτησης, του διοικητικού συμβουλίου του Κέντρου Παραγωγικότητας, του διοικητικού συμβουλίου του Ανώτερου Τεχνολογικού Ινστιτούτου, του διοικητικού συμβουλίου του Ινστιτούτου Ξενοδοχειακών και Επισιτιστικών Τεχνών και του διοικητικού συμβουλίου του ξενοδοχείου Φιλοξενία.
Στις 12 Ιουνίου 1989 ανέλαβε  Γενικός Διευθυντής στο Υπουργείο Γεωργίας και Φυσικών Πόρων. Παράλληλα διετέλεσε πρόεδρος του διοικητικού συμβουλίου του Οργανισμού Γεωργικής Ασφάλισης, του διοικητικού συμβουλίου της Επιτροπής Προστασίας του Περιβάλλοντος και  του διοικητικού συμβουλίου του Συμβουλίου Γεωργικών Ερευνών και Εφαρμογών.
Την περίοδο 2002-2007 διετέλεσε Διοικητής της Κεντρικής Τράπεζας της Κύπρου. Στη συνέχεια εργάστηκε ως σύμβουλος επιχειρήσεων.

Πολιτική διαδρομή

Στις 7 Νοεμβρίου 1994 διορίστηκε Υπουργός Οικονομικών στην Κυβέρνηση Γλαύκου Κληρίδη 1993, θέση στην οποία παρέμεινε έως τις 18 Μαρτίου 1999. Στις 19 Μαρτίου 1999 διορίστηκε Υπουργός Εσωτερικών στην Κυβέρνηση Γλαύκου Κληρίδη 1998, θέση στην οποία παρέμεινε έως τις 8 Μαΐου 2002.

Υπόθεση με τη δικαιοσύνη

Στις 27 Οκτωβρίου 2014 καταδικάστηκε από το Επαρχιακό Δικαστήριο Λευκωσίας σε πέντε μήνες φυλάκιση για αδικήματα φορολογικής φύσεως. Αφέθηκε ελεύθερος στις 24 Φεβρουαρίου 2015 μετά την έκτιση της ποινής που του επιβλήθηκε από το δικαστήριο.